Rain Laane

Rain Laane (sündinud 6. oktoobril 1971) on eesti ettevõtja ja tippjuht. Aastatel 2017–2025 oli ta Tervisekassa juhatuse esimees. 

 Haridus 
Ta on lõpetanud Tallinna 32. Keskkooli ning saanud magistrikraadi ehitusinseneri erialal Tallinna Tehnikaülikoolist (1994) ja rahvusvahelise ärijuhtimise (MBA) erialal Estonian Business Schoolist (2023).

 Töökäik 
Juba keskkooliõpilasena töötas Rain Laane programmeerijana. 1990. aastate keskel oli ta Eesti Meestelaulu Seltsi poistekoori mänedžer.Madis Hindre. Rain Laane: Wagenküllist rääkides on märksõna kadedus Eesti Ekspress, 23.08.2025.

Töötanud aastaid mitmes muus IT-ettevõttes, sealhulgas IBMis (alates 1997), asus ta 2005. aastal tööle Microsofti, kus juhtis Microsoft Eesti ja viie aasta jooksul ka Microsofti Balti regiooni äritegevust.Kadi Heinsalu. Kes on haigekassa väidetav uus juht Rain Laane? Meditsiiniuudised, 28.09.17.

Aastatel 2017–2025 oli Rain Laane Tervisekassa juhatuse esimees. Tema juhtimisel nimetati Eesti Haigekassa ümber Tervisekassaks. Uus nimi hakkas kehtima 2023. aasta aprillist.Eesti Haigekassast saab alates aprillist Tervisekassa Sotsiaalministeeriumi koduleht, 31.03.2023.Haigekassa nimevahetus Tervisekassaks on vajalik suunamuutus meie tervishoius Tervisekassa koduleht, 31.03.23.Madis Hindre. Rain Laane: Wagenküllist rääkides on märksõna kadedus Eesti Ekspress, 23.08.2025.

Aastatel 2017–2022 oli Laane ühtlasi Eesti Loto nõukogu esimees.AS Eesti Loto nõukogu liikmed E-äriregister, vaadatud 12.09.2025.

 Isiklikku 
Rain Laane on abielus ja tal on lapsed. 

Hematoloog Edward Laane on tema vend.Rain Laane, kasutage seda miljardit hästi Äripäev, 09.10.2017.

Viited

Kategooria:Eesti ettevõtjad
Kategooria:Eesti ametnikud
Kategooria:Tallinna Tehnikaülikooli vilistlased
Kategooria:Estonian Business Schooli vilistlased
Kategooria:Sündinud 1971